नेपालमा अन्तर्राष्ट्रिय प्रहरी अपराध संगठन (इन्टरपोल) को शाखा छ । इन्टपोलका १ सय ९० सदस्य राष्ट्रका पुलिसमध्ये नेपाल पनि एक सदस्य हो । हामी अपराधीहरूका सम्बन्धमा विश्वभर सूचना आदान–प्रदान गर्न चौबीसै घण्टा इन्टरपोलमार्फत काम गरिरहेका छौं । इन्टरपोलले अपराधीसँग सम्बन्धित आवश्यक रेड कर्नर नोटिसलगायत विभिन्न प्रकारका नोटिस जारी गर्ने काम पनि गर्छ । अपराधसम्बन्धी सूचना आदान–प्रदानका लागि इन्टरपोल सबैभन्दा दरिलो र प्रभावकारी संस्था हो । यो सञ्जालमार्फत अपराधीहरूका विषयमा विश्वभरका पुलिसमाझ सूचनाहरू आदान–प्रदान हुन्छ ।
